Σταλίδα Ηρακλείου

Η Σταλίδα (επίσημο: Σταλίς) είνα παραθαλάσσιος οικισμός της Κοινότητας Μοχού του Δήμου Χερσονήσου στην Περιφερειακή Ενότητα Ηρακλείου. Ανήκε στην Επαρχία Πεδιάδος. Βρίσκεται επί της παλιάς εθνικής οδού Ηρακλείου - Αγίου Νικολάου και απέχει 30 χιλιόμετρα από το Ηράκλειο.

Από τα τέλη της δεκαετίας του 1960 αναπτύχθηκε τουριστικά. Κατασκευάζονται οι πρώτες μεγάλες ξενοδοχειακές μονάδες και αξιοποιείται ουσιαστικά από το 1980 και μετά. Πρόκειται για τον νεότερο οικισμό της περιοχής, ο οποίος αναπτύχθηκε και συγκροτήθηκε λόγω του τουρισμού.

Όντας κατεξοχήν τουριστικός οικισμός πλέον, προσφέρει ξενοδοχεία όλων των κατηγοριών, επιπλωμένα διαμερίσματα και πολλά ενοικιαζόμενα δωμάτια. Επίσης προσφέρει πολύ καλές επιλογές για φαγητό, καφέ και διασκέδαση καθώς υπάρχει πληθώρα από εστιατόρια, ταβέρνες, καφέ και νεανικά στέκια τα οποία προσελκύουν πολλούς επισκέπτες κατά τους καλοκαιρινούς μήνες. Στις υπηρεσίες που προσφέρονται στη Σταλίδα είναι καταστήματα με τουριστικά είδη, τουριστικά γραφεία για τις ημερήσιες εκδρομές, γραφεία ενοικιάσεως αυτοκινήτων και μηχανών και μινι-μάρκετ. Τράπεζες υπάρχουν στη Χερσόνησο και στα Μάλια, ενώ στη Σταλίδα υπάρχουν μηχάνημα αυτόματης ανάληψης μετρητών.

Από τη Σταλίδα υπάρχει τακτική συγκοινωνία προς Ηράκλειο, Χερσόνησο και Γούβες (δυτικά), ή προς Μάλια και Άγιο Νικόλαο (ανατολικά), και μπορεί να δράση ως κόμβος για την επίσκεψη πολλών πόλεων και χωριών κατά μήκος της βόρειας ακτής της Κρήτης. Η συγκοινωνία γίνεται με τακτικά δρομολόγια λεωφορείων, με ταξί και με νοικιασμένα ή ιδιωτικά αυτοκίνητα και μοτοσικλέτες.μικρογραφία|αριστερά|Η παραλία της Σταλίδας
μικρογραφία|Ο κόλπος της Σταλίδας και η αμφιθεατρική διαμόρφωση των ξενοδοχείων. Στο βάθος, η αρχή του βουλγάρικου μονοπατιού και το όρος Σελένα
Η διαμονή εξασφαλίζεται με άνεση στα πολλά ξενοδοχεία όλων των κατηγοριών, στα επιπλωμένα διαμερίσματα και στα πολλά ενοικιαζόμενα δωμάτια. Η Σταλίδα διαθέτει αμμουδερή παραλία μήκους τριών χιλιομέτρων, κατάλληλη για κολύμπι και θαλάσσια σπορ και λιμανάκια με βράχια, όπου μπορεί κανείς να επιδοθεί και στο ψάρεμα με ψαροντούφεκο. Η παραλία είναι πολύ καλά οργανωμένη και τα νερά της βαθαίνουν σταδιακά, γεγονός που την καθιστά ιδανική για τα μικρά παιδιά ενώ διαθέτει ναυαγοσώστες και πολλές επιλογές για τους λάτρεις των θαλασσίων σπορ. Η παραλία αποτελείται από δύο τμήματα, τα οποία διαχωρίζονται από βράχια ενώ σε ένα μέρος της παραλίας υπάρχει και ένα αυτοφυές μικρό φοινικόδασος με μια αποικία του Κρητικού Φοίνικα. Φαγητό και ποτό μπορεί κανείς να απολαύσει στις πολλές ταβέρνες και τα εστιατόρια του οικισμού. Φυσικά, πολύ κοντά είναι και τα Μάλια και η Χερσόνησος με περισσότερες επιλογές ψυχαγωγίας και διασκέδασης και, φυσικά, πάντα υπάρχει και το Ηράκλειο μέσα στην «ακτίνα δράσης» των επισκεπτών (34 χιλιόμετρα).

Περίπου στο μέσο της παραλίας βρίσκεται η βυζαντινή εκκλησία του Αγίου Ιωάννη, η οποία χτίστηκε πάνω στα βράχια το 1600. Στην περιοχή γιορτάζονται με πανηγύρια η γιορτή του Αγίου Δημητρίου στις 26 Οκτωβρίου και του Αγίου Ιωάννη στις 13 Νοεμβρίου και στις 27 Ιανουαρίου.

Για τους λάτρεις της πεζοπορίας, από τη Σταλίδα ξεκινάει ένα μονοπάτι μήκους 5χλμ. περίπου που οδηγεί στο Μοχό. Ονομάζεται Βουλγάρικο Μονοπάτι, καθώς δημιουργήθηκε από Βούλγαρους αιχμαλώτους κατά τη διάρκεια του Β’ Παγκοσμίου Πολέμου.

Κάθε χρόνο στις 12 του Αυγούστου, διοργανώνεται στον προαύλιο χώρο της εκκλησίας του Αγίου Ιωάννου μια σημαντική εκδήλωση , το “Χωροδείον”, όπου εκεί θα δουν και θα θαυμάσουν παραδοσιακές Κρητικές φορεσιές, χορούς, μουσική και παρασκευή εδεσμάτων με δωρεάν είσοδο.

Στην αστική μυθολογία η Σταλίδα έγινε γνωστή και ως τόπος συνάντησης και παραθερισμού στο παλαιό ξενοδοχείο "Ανθούσα" των γνωστών σοσιαλιστών πρωθυπουργών της Ελλάδας και της Σουηδίας, Ανδρέα Παπανδρέου και Ούλωφ Πάλμε αντίστοιχα.  

Παραπομπές

 Πηγές 
 Δημοτική Ενότητα Μαλίων

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Χερσονήσου